open-index/open-wikipedia-markdown huggingface dataset:
Korsgata (Oslo)

:::*Se [[Korsgata|pekerside]] for flere forekomster av Korsgata.*

**Korsgata** (5–31b, 12a–32) er ei gate på Grünerløkka i Oslo. Den går fra Nedre gate til  Toftes gate ved Schous plass. Herfra fortsetter den som Rathkes gate fram til Sofienbergparken. Opprinnelig var dette også en del av Korsgata, men i 1874 fikk den eget navn.

De første kvartalene ligger innafor det området som kalles Ny York, men det er lite av den eldste bebyggelsen igjen. Nr 16 er et lite trehus fra ca. 1850, som er bevart og rehabilitert, og som nå benyttes som grendehus for området.

I bakgården til nr 5 bygges i 2008 ei seksetasjes boligblokk i moderne formspråk (arkitekt Reiulf Ramstad).

Korsgata 12 og 18 er Korsgata borettslag fra 1985. Radiostasjonen Radiorakel starta opp i 1981 i en kjeller i Korsgata. Nr 14, som nå er revet, var okkupert en periode på 1980-tallet.

Bebyggelsen er ellers variert. På hjørnet av Markveien (nr 57 til denne) ligger det tidligere Grünerløkka hybelhus, et kommunalt losjihus for menn (tildelt arkitekturprisen Houens fonds diplom i 1923), nå kontorer for bydelsadministrasjonen.

Det siste kvartalet har parken Schous plass (med filial av Deichmanske bibliotek) på nordsida og det tidligere Schous bryggeri på sørsida. Ved overgangen til Rathkes gate var det tidligere en dam der Torshovbekken rant. Den var skøytebane om vinteren, inntil den blei fylt igjen da parken på Schous plass blei anlagt i 1887. 

## Kilder
* 

## Eksterne lenker
* 
* Oslo kommunes bydelsoversikt
Korsgata

**Korsgata** finnes flere steder:

* Korsgata (Oslo)
* Korsgata (Trondheim)
* Korsgata (Sarpsborg)
* Korsgata (Hamar)
Kajakidemningen

**Kajaki-demningen** er en demning i provinsen Helmand i Afghanistan, langt sør i landet. Det er en kombinert irrigasjons- og kraftproduksjonsdam, bygget i 1953. Høyden er 100 meter, lengden 270 meter og reservoaret har et største volum på 1,2 km³ (1&nbsp;200 millioner m³).

90 km nord for Kandahar skaffer demningen rislingsvanning og gjør 1&nbsp;800 km² tidligere ørkenområde fruktbart for dyrking.  Total installert vannkrafteffekt er to ganger 16,5 MW, totalt 33 MW. En tredje turbin på 51 MW er allerede installert og har økt dagens produksjon til 86 MW. I framtiden skal nye prosjekter øke kapasiteten til nærmere 150 MW.

Installasjonen av nye urbiner og generatorer i 2008 krevde eskortering med 4&nbsp;000 soldater gjennom en fem dager lang transportetappe i denne krigsherjede provinsen.

## Se også
*Liste over verdens største vannkraftverk

## Eksterne lenker
* IndustCards – Conventional hydroelectric power plants in Afghanistan.
Saxotech Online

***SAXOTECH Online*** var et publiseringssystem for nettaviser, distribuert av danske Saxotech. Systemet ble solgt både enkeltstående og som pakkeløsning, sammen med avisproduksjonssystemet SAXOTECH Mediaware Center.

Systemet har tett integrasjon mellom delsystemene, basert på RESTfulle vevtjenester («web services»). Artikler produsert i SAXOTECH Mediaware Center utveksles dermed enkelt med SAXOTECH Online og vice versa. All bearbeiding av innhold skjer i SAXOTECH Mediaware Center, uavhengig om den aktuelle artikkelen skal publiseres til skriver, vev/web, nettbrett eller mobil.

SAXOTECH Online, tidligere Publicus, er opprinnelig et norskutviklet system, og var pr. mars 2012 ett av verdens mest utbredte publiseringssystemer til mediebransjen og betjener på dette tidspunktet over 1600 nettsteder.

I juli 2013 ble selskapet del av Newscycle Solutions, som har sentral i Saint Paul, Minnesota i USA.

## Referanser
Austerfjorden

**Austerfjorden** er en fjordarm av Gullesfjorden i Kvæfjord kommune i Troms. Den strekker seg 6&nbsp;km sørover til Botnjorda i botn av fjorden. Fjorden har innløp mellom Limneset i nord og Hella i sør. Refsnes ligger på nordøstsida like innenfor innløpet. Herfra går det ferge over til Flesnes på vestsida av Gullesfjorden. Fra Revsnes går fjorden stort sett rett sørover. På østsida ligger også bygda Melåa.

Fv104 går langs østsida av fjorden. 

## Referanser
Amaravathi-demningen

**Amaravathi-demningen** er en demning for flomkontroll og irrigasjon nær byen Udumalaipettai i distriktet Coimbatore, delstaten Tamil Nadu i India. Demningen er plassert på elven Amaravathi. Høyden er 27 meter og reservoaret som demmes opp er på 9,31 km². 

Anlegget ligger i Indira Gandhi Nasjonalpark og har sjeldne forekomster av sumpkrokodille i reservoaret. Installert vannkrafteffekt er kun 4 MW. Anlegget ble ferdigstilt i 1957.
Kasfjorden

**Kasfjorden** er en fjord i Harstad kommune i Troms. Den strekker seg 6,5&nbsp;km sørøstover til bygda Kasfjord i botn av fjorden. Fjorden har innløp mellom Indre Elgsnes i nord og Bremnes i Kvæfjord kommune i sør. Bare den ytre, sørlige delen av fjorden hører til Kvæfjord. Bygda Skjærstad ligger på vestsida rundt halvveis inn i fjorden. Østsida av fjorden er en bratt fjellvegg som stiger rett opp til Elgen på 534&nbsp;moh ytterst i fjorden. Keipen ligger lenger inn i fjorden på 496&nbsp;moh og er minst like bratt. Mellom disse to fjellene ligger Aunskaret.

Fv1 går langs vestsida av fjorden. 

## Referanser
Fosseken

**Fosseken** er et fjell i Årdal kommune i Sogn og Fjordane. Selve Fosseken har en høyde på  moh, mens Nordvestre Fosseken er høyere med en høyde på  meter over havet.

## Se også
* Liste over Norges høyeste fjell

## Referanser
Espen Bjervig

**Espen Bjervig** (født 1972) er en norsk idrettsleder og tidligere langrennsløper som konkurrerte i verdenscupen fra 1995 til 2004.

Bjervigs fremste meritt i verdenscupen er seieren på 15 km klassisk i januar 1999 i Otepää i Estland. Bjervig deltok i to internasjonale mesterskap, VM 1999 og VM 2001. I 1999 var han med på det norske stafettlaget som tok sølv. Individuelt var hans beste resultat åttendeplassen på 10&nbsp;km klassisk. I 2001 startet han 10 km + 10 km jakstart, men fullførte ikke.

Fra 2018 er Bjervig langrennssjef i Norges Skiforbund. Fra 2019 har han også lederansvar for landslagstrenerne. 

Til 2018 var han salgs- og markedssjef i Norges Skiforbund. Han var inntil 2009 sportssjef for Ski-VM i Oslo i 2011. I perioden 1988–1991 var Bjervig elev ved NTG Bærum, eller NSG (Norges Skigymnas) Bærum som det het på den tiden.

Bjervig er siviløkonom av utdannelse.

## Verdenscupseire

## Referanser


## Eksterne lenker
*
Jo Andreas Gundersen

**Jo Andreas «JoA» Gundersen** (født 17. oktober 1980) er en norsk tidligere fotballspiller. Opprinnelig fra Bækkelaget SK, men har fra juniornivå vært i Skeid så godt som hele sin karriere, med unntak av to sesonger i Oslo Øst.

Gundersen var blant annet med på å vinne junior-NM to år på rad med Skeid i 1998 og 1999. Han ble i 2008 utpekt som kaptein for Arild Stavrums menn og ledet Skeid-skuta til opprykk i Adeccoligaen. Gundersen ble også kåret til årets spiller i Skeid for 2008-sesongen.

I starten av karrieren ble han hovedsakelig benyttet som høyreback, men ble mot slutten av karrieren flyttet inn som midtstopper. I siste del av karrieren var han kaptein for Skeids a-lag i 2. divisjon.

## Referanser


## Eksterne lenker
* 
* Spillerprofil på Skeid.no
Almatti-demningen

**Almatti-demningen** er en demning nær byen Bijapur i delstaten Karnataka i India, på elven Krishna. Den har en installert kratfverkseffekt på 290 MW. Anlegget ble ferdigstilt i 2005, og er privat.

## Eksterne lenker
* Almatti-demningens kraftstasjon hos Karnataka Power Corp.
Bembidion atrocaeruleum

***Bembidion atrocaeruleum*** er en av billene i delgruppen (underfamilien) skyggeløpere  (Trechinae) i familiegruppen løpebiller.

Systematikken innen slekten *[[Bembidion]]* er uavklart, enkelte deler slekten opp i flere slekter, mens andre plasserer artene i underslekter.

## Utbredelse
*Bembidion atrocaeruleum* finnes i nesten hele Europa. Den er ikke registrert fra Norge.

## Utseende
*Bembidion atrocaeruleum* er en liten løpebille, 4,5-5,5&nbsp;mm lang. Den er blå-svart blank (metallisk), med en ganske slank og litt flat kroppsform. Antenneleddene har lange hårbørster i spissen, antennens fjerde ledd har fine korte tilliggende hår (krever forstørrelse for å se). Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten *[[Bembidion]]* er like hverandre og er vanskelige å artsbestemme.

## Levevis
*Bembidion atrocaeruleum* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Eksterne lenker
* 
* ''Bembidion atrocaeruleum'' (Ground Beetles of Ireland) - engelskspråklig
* ''Bembidion atrocaeruleum'' (Database Carabidae of the World) – engelskspråklig
* Norsk entomologisk forening
Jeff Lindsay

**Jeff Lindsay** er pseudonymet til den amerikanske forfatteren **Jeffry P. Freundlich** (født 14. juli 1952). Han bor sammen med sine kone, Hilary Hemingway, i Cape Coral Florida, som er niesen til forfatteren Ernest Hemingway. Lindsay er best kjent for sin romanserie om seriemorderen Dexter Morgan, som ble adaptert til TV-serien Dexter.

## Bibliografi
**Romaner**
* Tropical Depression: A Novel of Suspense (1994)
* Dream Land: A Novel of the UFO Coverup (1995)
* Time Blender (1997)
* Dreamchild (1998)
* Darkly Dreaming Dexter (2004)
* Dearly Devoted Dexter (2005)
* Dexter in the Dark (2007)
* Dexter By Design (2009)

**Saklitteratur**

* Hunting with Hemingway: Based on the Stories of Leicester Hemingway (2000) (skrevet sammen med Hilary Hemingway)

## Referanser
Supphellenipa

**Supphellenipa** er et fjell i Sogndal kommune i Sogn og Fjordane. Toppen stikker opp helt sør på Jostedalsbreen, og har en høyde på  meter over havet. Dette er det høyeste punktet i Sogndal kommune. Tidligere var grensepunktet mellom Sogndal, Jølster og Luster på Jostedalsbreen det høyeste punktet i Sogndal (tidl. ), men her har breen i de senere år smeltet flere meter ned.

## Referanser




## Se også
* Liste over høyeste punkt i norske kommuner
Baglihar-demningen

**Baglihar-demningen** er en demning og elvekraftverk for flomkontroll og irrigasjon i delstaten Jammu og Kashmir i India, på elven Chenab.

Det første kraftprosjektet utført av Jammu og Kashmir Power Development Corporation, ble unnfanget i 1992 og godkjent i 1996, med bygging påbegynt i 1999. Prosjektet ble estimert til å koste 1 milliard USD. Prosjektet består av to-trinns på 450MW hver. Den første fasen av prosjektet ble fullført i 2008-09 og ble dedikert til nasjonen av statsminister Manmohan Singh fra India. Den andre fasen av prosjektet ble fullført i 2015–2016, og ble deretter dedikert til nasjonen av statsminister Narendra Modi.

## Indus Waters-tvist
I 1999 protesterte Pakistan mot Baglihar-demningen i India, og mente at prosjektet brøt med Indus Water Treaty fra 1960, som gir India begrenset tilgang til de vestlige elvene i Indus-systemet. Etter flere mislykkede samtaler brakte Pakistan saken til Verdensbanken i 2005, som utnevnte en nøytral ekspert. Eksperten krevde noen designendringer, men støttet Indias rett til kontrollert vannutløp. I 2010 ble enighet nådd om fyllingen av demningen, og Pakistan valgte å ikke gå videre med klager.

## Referanser
Bansagar-demningen

**Bansagar-demningen** er en demning for flomkontroll og irrigasjon nær byen Shahdol i delstaten Madhya Pradesh i India, på elven Son. Reservoaret er på 5,41 km³. Demningen er 67 meter høy og 1.020 meter lang. 

Installert vannkrafteffekt er 425 MW. Anlegget ble ferdigstilt i 2006, etter 28 års arbeider. 250.000 mennesker måtet flytte på grunn av oppdemmingen.
Jostein Hasselgård

**Jostein Hasselgård** (født 1979) er en norsk artist, lærer og musiker. Han lærte å spille piano som seksåring. I 2003 vant han Melodi Grand Prix og representerte Norge i Eurovision Song Contest i Riga i Latvia med balladen «I'm Not Afraid to Move On». Der endte sangen på fjerdeplass.

I 2005 var han med i tv-programmet *[[Julemorgen]]* på NRK, sammen med Marianne Furevold.

Han har spilt i bandet Hasselgård sammen med Tore J. Skauen (trommer), Markus L. Johnsen (gitar) og Magnus Westgaard (bassgitar). Bandet ga ut sitt første album *A Few Words* i 2006. 

Per 2010 synger han i vokalgruppa Pust.

## Diskografi
* *A Few Words* (2006)

## Referanser


## Eksterne lenker
* 
* 
* Hasselgård
* Pust
Slingsbyvarden

**Slingsbyvarden** er et fjell i Stryn kommune i Vestland. Det har en høyde på  meter over havet.

## Se også
* Liste over Norges høyeste fjell

## Referanser
Bargi-demningen

**Bargi-demningen** er en demning for flomkontroll og irrigasjon nær byen Shahdol i delstaten Madhya Pradesh i India, på elven Narmada. Reservoaret er på 267,97 km². Demningen er 70 meter høy og 5.357 meter lang. 

Installert vannkrafteffekt er 105 MW. Anlegget ble ferdigstilt i 1988, etter 15 års arbeider.

Det har vært meget sterke protester mot utbyggingen, som gir en oversvømming som førte til flytting av minst 114.000 personer, mens det ikke er blitt gitt kompensasjon for tap av land, fiskemuligheter eller drikkevann.

## Referanser
Lavangsfjorden

:*Denne artikkelen er om fjorden ved Tjeldsundet. For fjorden i Lavangen kommune se [[Lavangen (fjord)]]*
**Lavangsfjorden** er en fjordarm på østsida av Tjeldsundet i Tjeldsund kommune. Fjorden strekker seg rundt fem kilometer sørøstover til bygda Lavangen, som har gitt navn til fjorden. Fjorden har innløp mellom Evenskjer i nord og Fjelldal i sør. Øst i fjorden går bukta Trøsen innover.

Fv824 går langs sør- og østsida av fjorden, mens Fv115 går på nordsida. 

## Referanser
Altnaharra

**Altnaharra** er en liten grend i Sutherland i høylandsregionen av nordlige Skottland. Grenden ligger ved vegen A836, rett ved forbindelse med B873. De nærmeste landsbyene er Lairg og Tongue. De innsjøer (lochs) som er i området er blant annet Loch Naver og Loch Eriboll.

Navnet Altnaharra er avledet fra skotsk-gælisk *Allt-na-h-Aire* i betydningen «Se-på-strømmen», og har sitt navn etter strømmen som flyter gjennom grenden.

Altnaharra er kjent for sitt *Altnaharra Hotel* som ble åpnet i 1820 og ble raskt et populært sted for engelskmenn som besøkte i de nærliggende innsjøene. I dag er hotellet også populært sted for fjellklatrere: Ben Hope og Ben Klibreck er de to fjell som ligger nærmest.

Noe annet som har gjort stedet kjent er den meteorologiske værstasjonen. Dens nordlige breddegrad og innlandsplassering gjør at det hyppige nevnes på da daglige værmeldingene for ekstremt vær i Storbritannia. Den 30. desember 1995 ble den laveste temperaturen værrekord for i Storbritannia målt her: −27.2 °C. Det er likt en tilsvarende måling ved Braemar i Grampian-fjellene den 11. februar 1895 og 10. januar 1982.

## Eksterne lenker
* Altnaharra Hotel
Neoptolemos (andre betydninger)

Navnet **Neoptolemos** kan vise til flere mytologiske og virkelige personer:
* Neoptolemos – Akhilleus' sønn i gresk mytologi
* Neoptolemos (general) (død 321), en av Alexander den stores generaler
* Neoptolemos I av Epirus
* Neoptolemos II av Epirus, konger av Epirus
Stolmakergata (Oslo)

**Stolmakergata** (8–12, 9a–19g) er ei gate på Grünerløkka i Oslo. Den går over et kvartal fra Øvre gate til Markveien, men kvartalet vest for Øvre gate har også adresse til gaten.

## Tre bygninger fra det gamle Ny York, nr. 8, 17 og 19

Gata ligger innafor det området som kalles ''Ny York'', trehus som ble oppført i stor hastighet før murtvangen trådte i kraft fra 1858. Det er to hus igjen av denne gamle trehusbebyggelsen i Stolmakergata. Den murforblendede tømmerbygningen nr. 8 er fra 1858 og var på den tid et av bydelens største hus. Rehabiliteringa av gården fikk i 1993 Arkitekturvernprisen. Nr. 17 er annet mindre trehus. 

Ved sida av, på hjørnet mot Markveien, ligger nr. 19, som er Grünerløkkas eldste gjenværende murhus. Dette blei i 2004 renovert etter en brann. Samtidig blei det bygd et moderne hus mellom nr. 17 og 19, og dette blei knytta sammen med bakbygninger og et trehus i Markveien 55 (arkitekt Richard Engelbrektson).

## Stolmakergata borettslag, nr. 9
Stolmakergata borettslag fyller kvartalet vest for Øvre gate og har adresse 9A til 9J. De to bygningene består av 103 leiligheter, ble bygget i 1983–85 i regi av OBOS som del av byfornyelsen, og er tegnet av arkitekt Truls Thorenfeldt og landskapsarkitekt Ragnhild Thorenfeldt. Den lange blokken med adresse 9A til 9G fyller tre sider i kvartalet og danner et tun i gårdsrommet, med åpen inngang fra Nordre gate. 

Opprinnelig sto et stort trehus i to etasjer med adresse Nordre gate 5 her, oppført i 1850. Bygningen var i bindingsverk med saltak og tekket med røde teglpanner, og den sto på området som fikk navnet «Ny York». Bygningen ble sterkt skadet etter ildspåsettelse natt til 3. september 1981 og totalskadet gjennom to nye branner. Den ble så revet høsten 1983, og på tomten ble det i 1984 oppført en tilnærmet kopi av huset, som inngår som oppgang H og J i borettslaget.

## Litteratur

*Bruun, Ole Daniel: *Arkitektur i Oslo, en veiviser til byens bygningsmiljø* Oslo 1999, ISBN 82-573-0948-6
*''Stolmakergata''. Oslo Byleksikon på nett. Besøkt 25.9.2020.

## Eksterne lenker
* 
*  OBOS-arkitektur: Varierte boliger i en vanskelig tid
*
Bhakra-demningen

**Bhakra-demningen**, også kjent som ***Bhakra-Nangal***, er en demning i elva Sutlej nær byen Nangal i delstaten Himachal Pradesh på grensen til Punjab i det nordlige India. Den er bygget som en gravitasjonsdemning i betong. Reservoaret *Gobind Sagar* er på 166&nbsp;km². Demningen er 226 meter høy og 520 meter lang, og er en av verdens største gravitasjonsdemninger. 

Kraftverket i demningen har en installert effekt på 1&nbsp;325&nbsp;MW. Anlegget ble ferdigstilt i 1963, etter 18 års arbeid. Noe lenger ned i elva ligger den mindre Nangal-demningen, som fører vann fra reservoaret til store irrigasjonskanaler, som gir kunstig vanning til 40&nbsp;000&nbsp;km² dyrket mark over store deler av det nordlige India.

## Se også
*Liste over verdens største vannkraftverk

## Referanser


## Eksterne lenker
* An Energy Overview of India – Department of Energy, USA.
Fåbergstølsnosi

**Fåbergstølsnosi** er en fjelltopp på Jostedalsbreen i Luster kommune i Sogn og Fjordane. Den har en høyde på  meter over havet. Toppen ligger på østsiden av Jostedalsbreen.

## Se også
* Liste over Norges høyeste fjell

## Referanser
Murerpils

**Murerpils** eller **murer'n** (*uttale: murærn*) er en folkelig betegnelse i Norge på brune 0,7&nbsp;l ølflasker av glass som pr. 2022 er nesten gått ut av produksjon. En annen folkelig betegnelse på de store ølflaskene var «langpils».

Opprinnelsen er uttrykket *murer*, antakelig fra dansk, som betød 0,7&nbsp;l bayerøl. Det het seg at bayerøl var «anbefalt av 400 norske murere», og var tidligere den mest solgte ølsorten. Uttrykket ble siden overført til helflaskene med pilsnerøl; murerpils er idag en mer utbredt betegnelse og uttrykket murer er mer knyttet til selve flaskestørrelsen.

Tidligere inneholdt en halvflaske øl 0,35&nbsp;l, og en helflaske var på 0,7&nbsp;l (så også for vin). Ølflaskene var brune og spesielt 0,7&nbsp;l flasken var spesielt lange flasker av glass (som alle ølflasker).

På 1990-tallet fikk mureren konkurranse av 1,25&nbsp;l-flasker i brun plast, som av enkelte omtales som *murerpils*. Tidlig på 2000-tallet var plastflaskene og boksøl i ferd med å utkonkurrere mureren, som tilsist gikk helt ut av produksjon. Mens mureren ble forsøkt erstattet av en større flaske, har småpilsen krympet noe, og er nå på 0,33&nbsp;l. Vinflaskene har derimot vokst litt, og er på 0,75&nbsp;l for helflasker og 0,375&nbsp;l for halvflasker.

Selv om ingen av de gamle bryggeriene selger øl på murerflasker, er det noen mikrobryggerier som gjør det. For eksempel tilbyr Kinn Bryggeri flere øltyper i både 0,7/0,75 liters murerflasker og 0,35l halvflasker.

## Referanser


## Kilder
*Lysere for mørkt øl
*Mange gleder i ølglasset
*Plastøl danker ut murer'n – Dagbladet
Parambikulam-demningen

**Parambikulam-demningen** er en gravitasjonsdam i betong i distriktet Palakkad i delstaten Kerala i det sørlige India, på elven Parambikulam. Demningens volum er på 69 millioner m³, som er 10.størst i verden.

Vannet kommer fra nabostaten Tamil Nadu, men avtaleverket for vannjusteringen er omstridt og forsinket.

## Referanser
Ole Beich

**Ole Beich** (født 1955 i Esbjerg, død 16. oktober 1991 i København) var en dansk gitarist. Han spilte både gitar og bass med flere danske band før han dro til Los Angeles, der han var bassist i bandene L.A. Guns og Guns N' Roses. Både Axl Rose og Michael Jagosz var vokalister for L.A. Guns mens Ole Beich spilte i bandet. Beich spilte på en Guns N' Roses-konsert tidlig i 1985 før han forlot bandet. 

Beich døde i 1991, etter en drukningsulykke i København.

## Referanser


## Eksterne lenker
*
Hirakud-demningen

:*Må ikke forveksles med [[Hirakud kullkraftverk]]*

**Hirakud-demningen** er en jordfyllingsdam i betong, med to kraftverk beliggende hnhv 15 og 30 km fra byen Sambalpur i delstaten Orissa i det østlige India. Den ble vedtatt igangsatt i 1946, arbeidene påbegynt 1948, og ferdig konstruert i 1956. Reservoaret er 55 km langt langs elven Mahanadi.  

Installert effekt er 275,5 – 307,5 MW. Det fordeler seg på to vannkraftverk 
***Hirakud I** *Burla* har installert 5 x 37,5 MW, samt 2 x 24 MW, totalt 235,5 MW.
***Hirakud II** *Chiplima* har installert 3 x 24 MW = 72 MW.

Demningen er verdens største jordfyllingsdam. Jordfyllingsdelene mellom to høyder er 3.600 meter lang, pluss en 1.200 meter lang betongdel. Men totalt har demningsanlegget en lengde på hele 26 kilometer inklusive et venstre dike på 9.837 meter, og høyre dike på 10.759 meter.  Høyden er 61 meter. 

Reservoaret som demmes opp er et av de største i Asia, med et areal på 743 km² ved optimal fylling. Om lag 22.000 familier måtte flytte da demningen ble anlagt. Det utnyttes et nedslagsfelt på 83.400 km².

## Referanser


## Eksterne lenker
*«Hydro Power Plant Surya» – SlideShare.
*Projects - Orissa Hydro Power Co. Besøkt 11. september 2010.
* Detaljert beskrivelse
Storskavlen

**Storskavlen** er en isbre sør i Aurland kommune i Vestland. Det høyeste punktet er nå isfritt, og ligger  meter over havet.

## Se også
* Liste over Norges høyeste fjell

## Fotnoter


  
## Referanser
Idukki-demningen

**Idukki-demningen** er en buedam i betong 15&nbsp;km fra byen Sambalpur i delstaten Kerala i det sørlige India, ferdig konstruert i 1975. Reservoaret er på 60&nbsp;km² i elven Periyar.  Dammen driftes av delstaten.

Demningen er en av de største buedammene i Asia, med sin høyde på 168 meter. Det produseres elektrisk kraft fra dammen, med en installert vannkrafteffekt på totalt 780 MW.

Seismisk geologisk aktivitet har vært observert siden 1975, og vekker bekymring.

## Se også
*Liste over verdens største vannkraftverk

## Eksterne lenker
* 
* An Energy Overview of India – Department of Energy, USA.
* ''Seismicity around Dhamni Dam, Maharashtra, India'', B.K.Rastogi et al, *Pure and Applied Geophysics*, Nr 150, 1997, side 493-509.
Ernst Kyburz

**Ernst Kyburz** (født 14. august 1898, død 16. oktober 1983) var en sveitsisk bryter som deltok i de olympiske leker 1928 i Amsterdam.

Kyburz ble olympisk mester i bryting under OL 1928 i Amsterdam. Han vant den tredje tyngste vektklassen mellomvekt, 79,0 kg, i fristil. Det var seks vektklasser i den gresk-romerske og sju i fristil. 

## OL-medaljer
* 1928  Amsterdam -  **Gull** i bryting, fristil mellomvekt

## Referanser


## Eksterne lenker
*
Farakka-demningen

**Farakka-demningen** er en barriere i betong i området Murshidibad i delstaten West Bengal i det østlige India, bare 10 km fra grensen til Bangladesh. Barrieren demmer opp elven Ganges for å lede vann inn i sidearmen Hoogly i tørkeperiodene. Demningen er verdens lengste. På demningen er det vei og jernbanelinje som binder de to elvebreddene sammen.

I Bangladesh har demningen blitt kritisert, det hevdes at den er skadelig for økologien i berørte områder av landet ved at grunnvannet blir mer saltholdig, farbarheten på elven blir også redusert i tørkeperioder. Fiskere i Bangladesh angir også at deres fangster har blitt redusert grunnet etableringen av demningen.

Ved demningen ligger også Farakka kullkraftverk på 1.600 MW.

## Eksterne lenker

* Om Farakkaprosjektet, fra Indias Ministry of Water Resources (engelsk)
* Artikkel om Farakka-demningen i Banglapedia (engelsk)
Hatten

**Hatten** er navnet på flere fjell i Norge:
* Hatten (Hornindal) – et fjell i Hornindal kommune i Sogn og Fjordane
* Hatten (Lesja) – et fjell i Lesja kommune i Oppland
* Hatten (Hattfjelldal) – et fjell i Hattfjelldal kommune i Nordland	
* Hatten (Steigen) – et fjell i Steigen kommune i Nordland
* Hatten (Storfjord) – et fjell i Storfjord kommune i Troms 
* Torghatten – et fjell i Brønnøy kommune i Nordland
	
Hatten er også et øynavn i Norge:
* Hatten (Færder)

Hatten er også et navn på et tidligere svensk tidsskrift:
*Hatten (tidsskrift)
Mark Frost

**Mark Frost** (født 1953) er en amerikansk manusforfatter og produsent. Han er kjent for sitt arbeid på tv-serier som *[[Hill Street Blues]]* *og [[Twin Peaks]]*. 

Frost er sønn av skuespilleren Warren Frost, og bror av forfatteren Scott Frost og skuespillerinnen Lindsay Frost. Han studerte skuespill, regi og script ved Carnegie Tech i Pittsburgh. 

Frost debuterte som manusforfatter i 1975 på en episode av *[[The Six Million Dollar Man]]*. I perioden 1982–1984 hadde han manus på 17 episoder av *[[Hill Street Blues]]* og i 1987 på skrekkfilmen *[[The Believers]]* med Martin Sheen i hovedrollen. Hans karriere nådde nye høyder i 1990–1991 da han sammen med David Lynch skapte den amerikanske krim-thrillerserien *[[Twin Peaks]]* og filmen *[[Twin Peaks: Fire Walk with Me]]*. Sammen med Lynch lagde han også situasjonskomedien *[[On the Air]]* fra 1992. Han har eller gjort seg bemerket med både manus og regi på filmen *[[Storyville (film)|Storyville]]* (1992), og manus på *[[Fantastic Four (film)|Fantastic Four]]* (2005).

Frost har blitt nominert til Emmy tre ganger. Først i 1984 for *Hill Street Blues*, deretter for *Twin Peaks* i 1990 og for filmen *[[Storyville (film)|Storyville]]* i 1992. 

Frost har også et forfatterskap bak seg og i 1993 publiserte han sin første roman, *The List of Seven*. I 1995 kom hans andre bok *The Six Messiahs*, og etter det fulgte *Before I Wake* (1997), *The Greatest Game Ever Played* (2002) og *Twin Peaks: The Final Dossier* (2017).

## Referanser


## Eksterne lenker
*
Ramnabergnuten

**Ramnabergnuten** er et fjell like nordvest for Hardangerjøkelen helt nord i Eidfjord kommune i Hordaland. Fjellet har en høyde på  meter over havet.

## Se også
* Liste over Norges høyeste fjell

## Fotnoter



## Referanser
Pyongyang TV-tårn

**Pyongyang TV-tårn** er et frittstående betongtårn med en observasjonsplattform vel 150 moh, beliggende i Pyongyang, Nord-Korea.

Tårnet ble åpnet i april 1967 og ligger på Moanhøyden i bydelen Moranbong.

## Eksterne lenker
* Sightseeing from the broadcasting tower of Pyongyang
Jawai-demningen

**Jawai-demningen** er en demning i delstaten Rajasthan i det vestre India, påbegynt i 1946. Reservoaret er plassert på elven Jawai, en sideelv til Luni. Høyden er 20 meter, og vannet forsyner byen Jodhpur. Dette er en ren vannreguleringsdam, som ikke produserer elektrisk kraft.

Reservoaret inneholder viktige dyrearter som trane, Sarustrane, jomfrutrane, knoppnebband *(Sarkidiornis melanotos)*, flekknebband *(Anas poecilorhyncha)* og krokodille.
Merrahøi

**Merrahøi** er et fjell i Lom kommune i Innlandet. Den høyeste toppen har en høyde på  meter over havet, og danner grensepunkt for Jotunheimen nasjonalpark.

Vestre Merrahøi er en annen topp med en høyde på  Denne toppen ligger på grensen mellom Lom og Luster kommune i Vestland.

## Se også
* Liste over Norges høyeste fjell

## Fotnoter



## Referanser
Leirvasshøi

**Leirvasshøi** (også skrevet *Leirvasshøe*) er et fjell i Skjåk kommune i Innlandet. Det har en høyde på  meter over havet.

## Se også
* Liste over Norges høyeste fjell

## Referanser
Franco Riccardi

**Franco Riccardi** (født 13. juni 1905 i Milano, død 24. mai 1969) var en italiensk fekter som deltok i flere olympiske leker, 1928 i Amsterdam og 1932 i Los Angeles og 1936 i Berlin.

Riccardi ble olympisk mester i fekting under OL 1928 i Antwerpen. Han var med på det italienske laget som vant lagkonkurransen i kårde. Åtte år senere, under 1936 i Berlin vant han både den individuelle og lagkonkurransen i kårde.

## OL-medaljer
* 1928  Amsterdam -  **Gull** i fekting, kårde lag  Italia
* 1936  Berlin -  **Gull** i fekting, kårde  Italia
* 1936  Berlin -  **Gull** i fekting, kårde lag  Italia
* 1932  Los Angeles -  Sølv i fekting, kårde lag  Italia

## Eksterne lenker
*
Kolkewadi-demningen

**Kolkewadi-demningen** er en demning nær Konkan-kysten nær byen Chiplun i delstaten Maharashtra i det vestre India, ferdigstilt i 1975. Høyden er 66 meter, og lengden 497 meter, og elven som demmes opp er Vashishti.

Produksjonsanlegget for elektrisk kraft er forbundet prosjektmessig med Koyna-demningen, som i sum er et av de største oppdemmingsprosjektene i India. Anlegget drives av delstaten.

## Referanser
Kupen

**Kupen** er et fjell helt nord i Luster kommune i Sogn og Fjordane. Fjellet har en høyde på 1&nbsp;728 meter over havet og danner grensepunkt for Breheimen nasjonalpark.

## Se også
* Liste over Norges høyeste fjell
* Liste over fjell i Skandinavia

## Fotnoter



## Referanser
Indirasagar-demningen

**Indirasagar-demningen**, også kjent som ***Gosikhurd-demningen***, er en demning med vannkraftverk under utbygging i delstaten Madhya Pradesh i det vestlig-sentrale India, påbegynt i 1992 og innviet i 1998. Reservoaret er plassert på elven Narmada. Lengden er 653 meter og høyden 92 meter. Installert effekt vil bli 1&nbsp;000 MW (8 ganger 125 MW-turbiner).

Statsminister Indira Gandhi la grunnsteinen ned i 1984. Reservoaret blir på 9&nbsp;740 millioner m³. Demningen bidrar ikke bare med elektrisk kraft, men også med irrigasjon for jordbruket, og drikkevann til en rekke landsbyer i det sentrale Madhya Pradesh.
Grjotkopphornet

**Grjotkopphornet** er et fjell sør for Muldalen i Fjord kommune i Møre og Romsdal. Det har en høyde på 1&nbsp;726 meter over havet.

## Se også
* Liste over Norges høyeste fjell

## Referanser
Linganamakki-demningen

**Linganamakki-demningen** er en demning i Sagara-distriktet i delstaten Karnataka i det sørlige India. Demningen ble ferdigstilt i 1964 og er 2 400 meter lang. Den demmer opp elven Sharavathi omtrent 6 km fra Jog Falls og danner reservoaret Badhra som dekker et område på ca. 300 km² og demmer opp 4,37 millioner m³ vann.

Reservoaret får tilsig hovedsakelig fra regnvann, men også fra Chakra og Savahaklu reservoarene som er tilknyttet med en kanal.

Produksjonsanlegget for elektrisitet har en installert vannkrafteffekt på 55 MW.

## Referanser
Madikheda-demningen

**Madikheda-demningen** er en demning i Shivpuri-distriktet i delstaten Madhya Pradesh i det sentrale India, ferdigstilt i 2008 etter 30 års arbeider. Dammens lengde er 1.070 meter og høyden 62 meter, og elven som demmes opp er Sindh. 

Produksjonsanlegget for elektrisitet har en installert vannkrafteffekt på 60 MW. Det er 10 sluser i demningen, og 13 landsbyer ble påvirket av utbyggingen. Anlegget drives av delstaten.

## Referanser
Maithon-demningen

**Maithon-demningen** er en demning 48 km fra Dhanbad i delstaten Jharkhand i det sentrale India, ferdigstilt i 2008 etter 30 års arbeider. Dammens lengde er 5&nbsp;000 meter og høyden 55 meter, og elven som demmes opp er Barakar. Reservoaret utgjør 65 km².

Produksjonsanlegget for elektrisk kraft har en installert vannkrafteffekt på 60 MW. Anlegget har underjordisk kraftstasjon og turbiner, en av de første slike i denne delen av Asia. Forøvrig er flomvern den primære oppgaven til demningen.

Det finnes dessuten et Maithon kullkraftverk i området.
Koyna-demningen

**Koyna-demningen** er en demning nær Konkan-kysten nær byen Chiplun i delstaten Maharashtra i det vestre India, ferdigstilt i 1963. Høyden er 85-103 meter, og lengden 808 meter, og elven som demmes opp er Koyna. Det demmes opp 2,8 mrd m³ vann.

Produksjonsanlegget for elektrisk kraft er forbundet prosjektmessig med Kolkewadi-demningen, og i sum er de to utbyggingene blant de største oppdemmingsprosjektene i India. Anlegget gir vann til den vestre delen av delstaten og drives av delstatens vannkraftselskap. Installert vannkrafteffekt er hele 1 920 MW.

## Referanser


## Se også
*Liste over verdens største vannkraftverk

## Eksterne lenker
* An Energy Overview of India – Department of Energy, USA.
* ''Seismicity around Dhamni Dam, Maharashtra, India'', B.K.Rastogi et al, *Pure and Applied Geophysics*, Nr 150, 1997, side 493-509.
T.D. Jakes

**Thomas Dexter «T.D.» Jakes sr.** (født 9. juni 1957) er en amerikansk pastor ved menigheten **The Potter's House**, en kirke med  medlemmer i Dallas, Texas.

## Bakgrunn
Thomas Dexter Jakes ble født i South Charleston, Vest-Virginia Allerede som barn var han kjent i sitt nabolag som «bibelgutten». Han ble fortalt at han aldri ville være i stand til å preke på grunn av at han lespet.

Jakes ble pastor kort tid etter sin fars død, og startet sin egen menighet i Montgomery, West Virginia i 1979. Han ble fulltids pastor fra 1982, og i løpet av de første ti årene vokste menigheten til over  personer. 

I en alder av 38, i 1995, ble Jakes tv-pastor., og året etter, i 1996 stiftet han The Potter's House in Dallas, Texas. Kirken bestod først av rundt 50 familier som flyttet med han. I løpet av 12 år vokste menigheten til over  medlemmer. 

## Referanser

## Eksterne lenker
*
Solaiyar-demningen

**Solaiyar-demningen** er en demning 15 km fra byen Valparai i Coimbatore-distriktet delstaten Tamil Nadu i det sørlige India. Dammens lengde er 20&nbsp;000 meter og den er den nest største steinfyllingsdammen i Asia. Elven som demmes opp er Aliyar. 

Overskuddsvannet ledes inn i nabostaten Kerala, hvor det iht avtale mellom delstatene forsyner Parambikulam-demningen.
Lavangen (fjord)

**Lavangen** (nordsamisk: *Loabákvuotna*) er en fjord i Lavangen og Salangen kommuner i Troms. Den har innløp fra Astafjorden og strekker seg 17&nbsp;kilometer i sørøstlig retning fra Lavangsneset i nord og Svarthammaren i sør. Spanselva munner ut innerst i fjorden.

Den ytre delen av fjordens nordside, med grenda Lavangsnes ligger i Salangen kommune. Fra fylkesvei 152 på Lavangsnes går det lokal vei østover til Reite. Fra Tennevoll i fjordbunnen går fylkesvei 84 langs nordøstsiden til Soløy. Videre går det lokal vei fra Soløy til gårdene i Å, Rød og Gamvik. Langs sørsiden av Lavangen går fylkesvei 141 gjennom grendebebyggelsene Lotternes, Røkenes, Hestnes, Keiprød og Skjelnes. 

Mellom Lavangsneset og Lavangseidet stiger Reitetindan, Elveskardtindan og Skavneskollen bratt opp fra fjorden. Elvedalen Spansdalen fortsetter i sørøstlig retning fra fjordbunnen.

## Referanser
Sprongeggi

**Sprongeggi** eller **Sprangdalseggi** er et fjell i Skjåk kommune i Innlandet. Det har en høyde på  meter over havet.

## Se også
* Liste over Norges høyeste fjell

## Fotnoter



## Referanser
Lavangen (andre betydninger)

**Lavangen** kan vise til:

*Lavangen – en kommune i Troms fylke
*Lavangen (fjord) – en fjord i Lavangen kommune i Troms fylke
*Lavangsfjorden – en fjord i Tjeldsund kommune i Troms fylke
*Lavangen (Tjeldsund) – ei bygd i Tjeldsund kommune i Troms fylke
Løksefjorden

**Løksefjorden** er en fjordarm av Salangen i Salangen kommune i Troms. Fjorden har innløp mellom Løkseneset i vest og Kleivan i øst og strekker seg 2,5 kilometer nordøstover til Løksebotn i botn av fjorden. Bygda Løksa, som fjorden er oppkalt etter, ligger like øst for Løkseneset. Bygda Medby ligger øst for Kleivan ved Salangsverket.

Fylkesvei 848 går langs nordsida av fjorden, mens fylkesvei 84 går langs sørøstsida. 

## Referanser
Maradalsryggen

**Maradalsryggen** er en fjellrygg mellom Luster og Årdal kommuner i Sogn og Fjordane. Den er en fortsettelse av Maradalstindane. Ryggen starter ved foten av Mannen og strekker seg drøyt tre kilometer mot sørøst ned mot Utladalen. Mot sør faller ryggen bratt ned mot Midtmaradalen, mens nordhellingen mot Skoddedalen er slakere. Det høyeste punktet på ryggen har en høyde på 1&nbsp;723 meter over havet.

## Se også
* Liste over Norges høyeste fjell

## Referanser
Srisailam-demningen

**Srisailam-demningen** er en demning ved den hellige byen Srisailam i distriktet Kurnool innen delstaten Andhra Pradesh i det sørøstlige India, 232 km sør for Hyderabad. Denne RCC betong-gravitasjonsdammens lengde er 512 meter og høyden 241 meter, og elven som demmes opp er Krishna. 

Produksjonsanlegget for elektrisk kraft har installert vannkraftverk både på venstre- og høyrebredden av elva. Effekten installert er henholdsvis 900 MW og 770 MW, med total produksjonskapasitet på 1&nbsp;670 MW, som gjør dette til Indias fjerde kraftigste vannkraftverk. Anlegget sørger også for flomkontroll, irrigasjon og vannforsyning.

## Se også
*Liste over verdens største vannkraftverk

## Eksterne lenker
* An Energy Overview of India – Department of Energy, USA.
* MD&A database over RCC betongdemninger, India - besøkt 8. januar 2012.
Giulio Gaudini

**Giulio Gaudini** (født 28. oktober 1904, død 6. januar 1948) var en italiensk fekter som deltok i flere olympiske leker, 1924 i Paris, 1928 i Amsterdam, 1932 i Los Angeles og 1936 i Berlin.

Gaudini ble olympisk mester i fekting under OL 1928 i Amsterdam. Han var med på det italienske laget som vant lagkonkurransen i florett og han kom på tredjeplass individuelt. Åtte år senere, under OL 1936 i Berlin vant han både den individuelle og lagkonkurransen i florett og fikk en sølvmedalje med det italienske sabellaget. I Los Angeles OL 1932 ble det tre sølvmedaljer, to i lag og et individuelt.

## OL-medaljer
* 1936  Berlin -  **Gull** i fekting, florett  Italia
* 1928  Amsterdam -  **Gull** i fekting, florett lag  Italia
* 1936  Berlin -  **Gull** i fekting, florett lag  Italia
* 1932  Los Angeles -  Sølv i fekting, sabel  Italia
* 1932  Los Angeles -  Sølv i fekting, florett lag  Italia
* 1932  Los Angeles -  Sølv i fekting, sabel lag  Italia
* 1936  Berlin -  Sølv i fekting, sabel lag  Italia
* 1928  Amsterdam -  Bronse i fekting, florett  Italia
* 1932  Los Angeles -  Bronse i fekting, florett  Italia

## Referanser


## Eksterne lenker
*
Salangen (fjord)

**Salangen** (nordsamisk: *Siellakvuotna*) er en fjord i Salangen og Ibestad kommuner i Troms. Fjorden strekker seg 30&nbsp;kilometer til botn av Sagfjorden. Den ytterste delen av fjorden, som går på sørsida av øya Andørja, blir vanligvis regnet som en del av Astafjorden. Fjorden har innløp mellom bygdene Lavangsnes på fastlandet og Kråkrø på Andørja.

På nordsiden av fjorden ligger bygda Furnes og herfra svinger Mjøssundet nordover på østsida av Andørja. Mjøsundbrua krysser sundet over til fastlandet. 

På sørsida av fjorden ligger bygdene Håkavik og Rotvik. Øst for Rotvik går Sagfjorden sørøstover og inn til bygda Laberg og kommunesenteret Sjøvegan. Bygda Medby ligger på østsida av Salangen og herfra går Løksefjorden nordøstover inn til Løksebotn. 

Fylkesvei 848 går langs nordsida av fjorden, mens fylkesvei 84 går langs østsida. På sørsida går Fv152 og Fv141.

## Referanser
Ali Dara

**Ali Iqtidar Shah Dara** (født 1. april 1915, død 16. januar 1981) var en indisk landhockeyspiller som deltok i de olympiske leker 1936 i Berlin og 1948 i London.
  
Tapsell ble olympisk mester i landhockey under OL 1936 i Berlin. Han var med på det indiske laget som vant landhockeyturneringen. India vant sitt tredje strake gull. Det var ti lag med i turneringen og India vant sine tre kamper i gruppespillet med sammenlagt 20-0. I semifinalen slo de Frankrike med 10-0 og i finalen Tyskland med 8-1. Dara spilte to kamper i OL-turneringen.

Tolv år senere, under OL 1948 i London, spilte han sju kamper. India kom på fjerdeplass i landhockeyturneringen.

## OL-medaljer
* 1936  Berlin -  **Gull** i landhockey (India)

## Eksterne lenker
*
Ranjitsagar-demningen

**Ranjitsagar-demningen** eller **Theindammen** er et vannkraftprosjekt 8 km ovenfor *Madhopur Headworks* nær byen Pathankot i delstaten Punjab i det vestlige India, ferdig konstruert i 1975. Den ble utvidet i år 2000. Reservoaret er på 60 km² i elven Ravi. Jordfyllingsdammen konstrueres av delstaten, og er den høyeste i India – den er stort sett 76-122 meter høy, men 160 meter på det høyeste.

Det produseres elektrisk kraft fra dammen med en effekt på 600 MW (4 x 150 MW). Verdensbanken har deltatt i finansieringen.

## Referanser


## Eksterne lenker
* 
* Ranjit Sagar Dam – hjemmeside
Rabbinsk ordinasjon

**Rabbinsk ordinasjon** er en offisiell handling som medfører at en kandidat med et dokumentert eller demonstrert kunnskaps- og ferdighetsnivå blir utnevnt til rabbiner. Det finnes tre hovedmåter dette kan skje på:
#Utnevning gjennom en *[[Bet din]]* (religiøs domstol). Dette er den tradisjonelle måten i sefardisk jødedom.
#Utnevning ved personlig *[[semikhá]]* — det vil si ved håndspålegging fra en allerede etablert rabbiner. Dette er den tradisjonelle ordinasjonen i askenasisk jødedom siden 1500-tallet.
#Utnevning fra et rabbinsk seminar ved fullføring av et utdanningsprogram der.
Elverum Flyklubb Seil

**Elverum [[Flyklubb]] Seil** (EFKS), er Norges største seilflyklubb. På initiativ av Lei Erik Johansen ble klubben startet i 1980. Klubben er lokalisert ved Elverum flyplass, en flyplass som ligger på Starmoen øst for Elverum sentrum i Elverum kommune i Hedmark. På Starmoen er Norges Luftsportsforbunds rikssenter for seilflyging som også benyttes til samlinger for andre grener av luftsporten. Starmoen er muligens eneste sted i Norge med vinsjstart for seilfly.

## Flypark
* ASK 21 LN-GIB (Toseters skolefly)
* ASK 21 LN-GBZ (Toseters skolefly som er HC-rigget)
* HB-21/2400 (LN-GBE) (Toseter, tandem touring motorglider med pushmotor)

## Eksterne lenker
* Hjemmeside
Even Thorsen

**Even Thorsen** (født 26. august 1778 i Austre Moland, død 24. mars 1867) var en norsk bonde og matros, men er også kjent for å være en av representantene på Eidsvoll under grunnlovsskrivningen i 1814.

## Liv og virke
### Bakgrunn
Han vokste opp på småbruket Bjornes i Østre Moland ved Arendal, i fattige kår. Tidlig i livet drog han også til sjøs, da som matros. Under Napoleonskrigen seilte han i saltfart på Spania. Sommeren 1807 ble skuten oppbrakt i Den engelske kanal og mannskapet ført til Plymouth. Thorsen tilbrakte tre år som krigsfange om bord i fangeskipet «Bahama» og lærte da å snakke engelsk. Etter hjemkomsten i 1810 var han i orlogstjeneste frem til grunnlovsskrivningen våren 1814, da han var utskrevet matros på orlogsbriggen «Kiel». Han nøt stor respekt og ble straks valgt som valgmann til marinens valgmannsmøte i Fredriksværn. 

### I Riksforsamlingen 1814
35 år gammel ble Even Thorsen valgt inn i Riksforsamlingen, hvor han representerte *Søe-Deffensionen* (Sjødefensjonen); i tillegg hadde Thorsen sympati for Selvstendighetspartiet. I debattene holdt han seg i bakgrunnen, men var sammen med Peder Johnsen om å legge frem en erklæring om verneplikt. 

Thorsen hadde fått lite skolegang og var den eneste av eidsvollsmennene som ikke var skrivefør. Derfor måtte han underskrive Grunnloven *med ført Pæn*, dvs. påholden penn, så hånden hans ble ført mens han holdt på pennen. 

### Senere virke
Etter 1814 fortsatte han i sjøforsvaret. Som voksen bodde han med sin familie på et småbruk på Blekestrand i Flosta. En ryggskade som han pådro seg under orlogstjenesten, plaget ham hele livet og gjorde han etter hvert arbeidsufør. Huset på Blekestrand ble revet rundt år 1900.

Stortinget bevilget ham i 1857 en årlig ærespensjon på 100 spd. Tre år før sin død ble han invitert til Grunnlovens 50-årsjubileum, men han var så skrøpelig at han ikke deltok. I 1867 døde han, 89 år gammel.

I NRK-serien *[[1814 (TV-serie)|1814]]*, fra 175-årsjubileet, var Even Thorsen en av hovedpersonene.

## Referanser


## Litteratur
* Kirsten Hellerdal: *Even Thorsen og Blekestrand i Arendal*, i Jørn Holme (red.): *De kom fra alle kanter - Eidsvollsmennene og deres hus*, Cappelen Damm 2014
* Anders Bjønnes m.fl. (redaktører): *Eidsvollsmennene – Hvem var de?*, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814
* Tallak Lindstøl: *Stortinget og Statsraadet 1814-1914*. Kristiania, 1914, digital utgave side 888
* Eidsvoll 1814 om Even Thorsen
* 

## Eksterne lenker
* 
*
Perunchani-demningen

**Perunchani-demningen** er en irrigasjonsdemning i distriktet Kanyakumari i delstaten Tamil Nadu i det vestlige India. Dammen ligger 42 km fra Nagercoil og 10 km fra småbyen Kulasekhram.

Reservoaret ligger i elven Paralayar. Demningen er 373 meter lang.

## Eksterne lenker
* Kanyakumari distrikt – hjemmeside om demninger i distriktet
Grovfjorden

**Grovfjorden** (nordsamisk: **) er en fjord i Tjeldsund kommune i Troms. Fjorden har innløp mellom gårdene Fornes i vest og Strete i øst og strekker seg ni kilometer sørøstover til bygda Laberget i botn av fjorden. Fjorden er delt i to av et smalt sund midtveis inn i fjorden, hvor tettstedet Grov ligger på østsida.

Bortsett fra Fornes og Strete ved innløpet er det ingen bosetninger i den ytre delen av fjorden. Ved Grov krysser fylkesvei 825 fjorden og fortsetter videre ut fjorden på østsida. I den indre delen av fjorden ligger bygdene Marskaret og Laberget på sørsida av fjorden, samt flere gårdsbruk på nordøstsida. 

I tillegg til Fv825 går fylkesvei 829 langs østsida av fjorden nord til Grov. På vestsida av den indre delen går Fv114.

## Referanser
Refleks Leksikon

**Refleks Leksikon** er et norsk leksikon i fire bind som ble utgitt i 1972 av Cappelen forlag, med Waldemar Brøgger som redaktør. Leksikonets undertittel var «Det moderne leksikon for hjem og skole».

## Referanser
Nagarjunasagar-demningen

**Nagarjuna Sagar-demningen** er en betongdam i småbyen Nagarjuna Sagar, som ligger mellom Guntur og Hyderabad i distriktet Nalgonda i delstaten Andhra Pradesh i det sentrale India. Dammen ble ferdig i 1969 og er en av de største i Asia. Grunnstenen ble lagt ned av statsminister Jawaharlal Nehru i 1955. Den er verdens høyeste betongdam.
 
Reservoaret på 11.472 millioner m³ og 285 km² er det tredje største menneskeskapte vannmagasinet i verden, og ligger i elven Krishna. Demningen er 124 meter høy og 979 meter lang, men total lengde inklusive jordfylling og overflomsdam er 4.764 meter. Demningen var en av de første vannkraftdammene i hele India. Installert effekt er 816 MW. Verdensbanken deltok i finansieringen.

## Se også
*Liste over verdens største vannkraftverk

## Eksterne lenker
*  An Energy Overview of India – Department of Energy, USA.
*   Brief Profile of Nagarjuna Sagar Dam – Irrigasjonsmyndighetene i India.
*  Nagarjunasagar – informasjon om dammen.
Cyril Michie

**Cyril James Michie** (født 20. august 1900 i Danapur, død 1966) var en indisk landhockeyspiller som deltok i de olympiske leker 1936 i Berlin.
  
Michie ble olympisk mester i landhockey under OL 1936 i Berlin. Han var målvakt på det indiske laget som vant landhockeyturneringen. India vant sitt tredje strake gull. Det var ti lag med i turneringen og India vant sine tre kamper i gruppespillet med sammenlagt 20-0. I semifinalen slo de Frankrike med 10-0 og i finalen Tyskland med 8-1. Michie spilte en kamp som målvakt i OL-turneringen.

## OL-medaljer
* 1936  Berlin -  **Gull** i landhockey  India

## Referanser


## Eksterne lenker
*
Sagfossen

**Sagfossen** kan vise til en av flere fosser i Norge:

* Sagfossen (Etne) – foss i Etne kommune, Vestland
* Sagfossen (Hamarøy) – foss i Hamarøy kommune, Nordland
* Sagfossen (Somma) – foss i elva Somma i Ringerike kommune, Viken
Richard Degener

**Richard Kempster Degener** (født 14. mars 1912, død 24. august 1995) var en amerikansk stupere som deltok i de olympiske leker 1932 i Los Angeles og 1936 i Berlin.

Degener ble olympisk mester i stuping under OL 1936 i Berlin. Han vant både tre meter sviktstup foran to landsmenn. Fire år tidligere, under OL 1932 i Los Angeles kom han på tredjeplass i 3 meter sviktstup.

## OL-medaljer
* 1936  Berlin -  **Gull** i stuping, 3 meter svikstup  USA
* 1932  Los Angeles -  Bronse i stuping, 3 meter svikstup  USA

## Referanser


## Eksterne lenker
*